ଚନ୍ଦ୍ରଶେଖରପୁର LocalWire-Odisha Page2LocalWire-Odisha LocalWire\nରାଜ୍ୟସ୍ତରୀୟ ନାରୀ ଚିତ୍ରଶିଳ୍ପୀ ଶିବିର ଉଦଯାପିତ\nMarch 10, 2021 By LocalWire LeaveaComment\nଚନ୍ଦ୍ରଶେଖରପୁର, ମାର୍ଚ୍ଚ ୯(ଲୋକାଲ ୱାୟାର): ଅନ୍ତର୍ଜାତୀୟ ମହିଳା ଦିବସ ଉପଲକ୍ଷେ ସଂସ୍କୃତି ବିଭାଗର ଓଡ଼ିଶୀ ଲଳିତ କଳା ଏକାଡ଼େମୀ ଆନୁକୂଲ୍ୟରେ ଆୟୋଜିତ ରାଜ୍ୟସ୍ତରୀୟ ନାରୀ ଚିତ୍ରଶିଳ୍ପୀ ଶିବିର ଉଦଯାପିତ ହୋଇଯାଇଛି । ଏହି ଅବସରରେ ବୁଦ୍ଧ ଆର୍ଟ ଗ୍ୟାଲେରୀରେ ଶିବିରରେ ଶିଳ୍ପୀମାନେ ଆଙ୍କିଥିବା ଚିତ୍ରଗୁଡ଼ିକ ପ୍ରଦର୍ଶିତ ହୋଇଥିଲା ।\nଏହାକୁ ଶତାଧିକ ଦର୍ଶକ ବୁଲି ଦେଖିବା ସହ ଶିଳ୍ପୀମାନଙ୍କୁ ପ୍ରଶଂସା କରିଥିଲେ । ଏଥିରେ ଓଡ଼ିଶାର ବିଭିନ୍ନ ପ୍ରାନ୍ତରରୁ ୩୦ ଜଣ ନାରୀ ଚିତ୍ରଶିଳ୍ପୀ ଭାଗ ନେଇଥିଲେ ଏବଂ ସୁନ୍ଦର ଚିତ୍ର ଆଙ୍କିଥିଲେ ।\nଉଦଯାପନୀ କାର୍ଯ୍ୟକ୍ରମରେ ବିଭାଗୀୟ ପ୍ରମୁଖ ଶାସନ ସଚିବ ବିଷ୍ଣୁପଦ ସେଠୀ ଯୋଗଦେଇ ଚିତ୍ରଶିଳ୍ପୀମାନଙ୍କୁ ମାନପତ୍ର ସହ ୧୧ ହଜାର ଟଙ୍କାର ଚେକ୍ ଏବଂ ପୁଷ୍ପଗୁଚ୍ଛ ପ୍ରଦାନ କରିଥିଲେ ।\nଏକାଡେମୀର ସଭାପତି ପଦ୍ମଶ୍ରୀ ସୁଦର୍ଶନ ପଟ୍ଟନାୟକ, ଏକାଡେମୀ ଓଏସଡି ମନସ୍ୱିନୀ ସାହୁ ଅନ୍ୟତମ ଅତିଥି ଭାବେ ଯୋଗଦେଇ ନାରୀ ଚିତ୍ରଶିଳ୍ପୀମାନଙ୍କୁ ଉତ୍ସାହିତ କରିଥିଲେ । ଏକାଡେମୀର ସଚିବ ଗଜେନ୍ଦ୍ର ପ୍ରସାଦ ସାହୁ ଶିବିରକୁ ପରିଚାଳନା କରିଥିଲେ ।\nକଳାକୃତି ପ୍ରଦର୍ଶନୀ 'ଆର୍ଟଏରା' ଉଦଘାଟିତ\nଭୁବନେଶ୍ୱର, ମାର୍ଚ୍ଚ ୯(ଲୋକାଲ ୱାୟାର): ଅନ୍ତର୍ଜାତୀୟ ମହିଳା ଦିବସ ଉପଲକ୍ଷେ ଓଡ଼ିଶା ମଡର୍ଣ୍ଣ ଆର୍ଟ ଗ୍ୟାଲେରୀ ପରିସରରେ କଳାକୃତି ପ୍ରଦର୍ଶନୀ 'ଆର୍ଟଏରା' ଉଦଘାଟିତ ହୋଇଯାଇଛି ।\nଏହା ଆସନ୍ତା ୧୩ ତାରିଖ ପର୍ଯ୍ୟନ୍ତ ଚାଲିବ । ପ୍ରତିଦିନ ପୂର୍ବାହ୍ନ ୧୧ଟାରୁ ସନ୍ଧ୍ୟା ୭ଟା ପର୍ଯ୍ୟନ୍ତ ଗ୍ୟାଲେରୀ ଦର୍ଶକଙ୍କ ପରିଦର୍ଶନ ଲାଗି ଖୋଲା ରହିବ ।\nଏହି ପ୍ରଦର୍ଶନୀରେ ୨୦ଜଣ ମହିଳା ଶିଳ୍ପୀଙ୍କର କଳାକୃତି ସ୍ଥାନ ପାଇଥିଲା । କାର୍ଯ୍ୟକ୍ରମରେ ଅତିଥି ଭାବେ ଅଭିନେତ୍ରୀ ପୁଷ୍ପା ପଣ୍ଡା, ସଂସ୍କୃତି ବିଭାଗ ରାଜ୍ୟ ପ୍ରକଳ୍ପ ସଂଯୋଜକ ବାସୁଦେବ ମାଳବିଶୋଇ, ଚିତ୍ରଶିଳ୍ପୀ ଗୌରାଙ୍ଗ ବାରିକ, ସାହିତି୍ୟକ ଓ ଚିତ୍ରଶିଳ୍ପୀ ପ୍ରଫେସର ରମେଶ ଦାସ ଯୋଗଦେଇ ଶିଳ୍ପୀମାନଙ୍କ ଶିଳ୍ପ କଳାକୁ ପ୍ରଶଂସା କରିଥିଲେ ।\nଗ୍ୟାଲେରୀର ନିଦେ୍ର୍ଦଶିକା ନିହାରିକା ପଟ୍ଟନାୟକ କାର୍ଯ୍ୟକ୍ରମରେ ସଂଯୋଜନା କରିଥିଲେ ।\nକିଟ୍ ଓ କିସରେ ଆନ୍ତର୍ଜାତିକ ମହିଳା ଦିବସ\nMarch 8, 2021 By LocalWire LeaveaComment\nଭୁବନେଶ୍ୱର, ମାର୍ଚ୍ଚ ୮ (ଲୋକାଲ ୱାୟାର): କିଟ୍ ବିଶ୍ୱବିଦ୍ୟାଳୟର ସମସ୍ତ ଅନୁଷ୍ଠାନ ଓ କିସରେ କାର୍ଯ୍ୟରତ ମହିଳା କର୍ମଚାରୀଙ୍କୁ ମାଗଣା ଟୀକା ଯୋଗାଇ ଦେବାକୁ କିଟ୍ ଓ କିସ ପ୍ରତିଷ୍ଠାତା ଅଚୁ୍ୟତ ସାମନ୍ତ ଆନ୍ତର୍ଜାତିକ ମହିଳା ଦିବସ ଅବସରରେ ଘୋଷଣା କରିଛନ୍ତି ।\nକିଟ ଓ କିସ୍ ପକ୍ଷରୁ ଆୟୋଜିତ ମହିଳା ଦିବସ ଅବସରରେ ପ୍ରତିଷ୍ଠାତା ଅଚ୍ୟୁତ ସାମନ୍ତ ଭର୍ଚୁଆଲ ମୋଡରେ ଯୋଗ ଦେଇ ରାଜ୍ୟ ଓ ଦେଶର ପ୍ରଗତି ପାଇଁ ମହିଳା ସଶକ୍ତିକରଣ ଗୁରୁତ୍ୱପୂର୍ଣ୍ଣ ବୋଲି କହିଥିଲେ ।\nକିଟ୍ ଓ କିସର ଅଗ୍ରଗତିରେ ମହିଳା କର୍ମଚାରୀଙ୍କ ଭୂମିକା ଗୁରୁତ୍ୱପୂର୍ଣ୍ଣ । ଏଠାରେ ମହିଳାମାନଙ୍କୁ ଅଧିକ ନିଯୁକ୍ତି ସୁଯୋଗ ପ୍ରଦାନ ସହ ଅନେକ ଉଚ୍ଚ ଓ ଗୁରୁତ୍ୱପୂର୍ଣ୍ଣ ପଦପଦବୀରେ ଅବସ୍ଥାପିତ କରାଯାଇଛି ।\nଏହି ଅବସରରେ କିଟ୍, କିସ, କିମ୍ସ ଆଦି ଅନୁଷ୍ଠାନର ସବୁ ମହିଳା କର୍ମଚାରୀଙ୍କୁ ମାଗଣା କରୋନା ଟୀକା ପ୍ରଦାନ କରିବା ସହ ସମସ୍ତ ଖର୍ଚ୍ଚ କିଟ୍ ବହନ କରିବ ବୋଲି ପ୍ରତିଷ୍ଠାତା ଘୋଷଣା କରିଥିଲେ ।\nକାର୍ଯ୍ୟକ୍ରମରେ ମୁଖ୍ୟବକ୍ତା ଭାବେ ଭାରତୀୟ ବିଶ୍ୱବିଦ୍ୟାଳୟ ସଂଘର ସାଧାରଣ ସମ୍ପାଦକ ତଥା ଭାରତ ସ୍କାଉଟ୍ ଓ ଗାଇଡର ରାଷ୍ଟ୍ରୀୟ କମିଶନର- ରେଞ୍ଜର୍ସ ପଙ୍କଜ ମିତଲ ଯୋଗ ଦେଇଥିଲେ ।\nକିଟ୍ ବିଶ୍ୱବିଦ୍ୟାଳୟର କୁଳପତି ପ୍ରଫେସର ହୃଷିକେଶ ମହାନ୍ତି, ଉପକୁଳପତି ପ୍ରଫେସର ସସ୍ମିତାରାଣୀ ସାମନ୍ତ, କୁଳସଚିବ ପ୍ରଫେସର ଜ୍ଞାନ ରଞ୍ଜନ ମହାନ୍ତି ପ୍ରମୁଖ ଯୋଗ ଦେଇଥିଲେ ।\nଓଡ଼ିଆ ଚଳଚ୍ଚିତ୍ର 'ମନ ବୁଝେନା ଇସ୍କ ବିନା'ର ଶୁଭ ମହୁରତ୍\nଭୁବନେଶ୍ୱର, ମାର୍ଚ୍ଚ ୭(ଲୋକାଲ ୱାୟାର): ସ୍ୱପ୍ନାରାଣୀ ପ୍ରଡକ୍ସନ ପ୍ରଯୋଜିତ ଦ୍ୱିତୀୟ ଫିଲ୍ମ 'ମନ ବୁଝେନା ଇସ୍କ ବିନା'ର ଶୁଭ ମହୁରତ୍ କାର୍ଯ୍ୟକ୍ରମ ଆଜି ଚନ୍ଦ୍ରଶେଖରପୁର ସାଇ ମନ୍ଦିର ଠାରେ ଅନୁଷ୍ଠିତ ହୋଇଯାଇଛି ।\nଏଥିରେ ପୂରା ଟିମ୍ ସାମିଲ ହୋଇ କାର୍ଯ୍ୟକ୍ରମର ଭରପୂର ମଜା ନେଇଥିଲେ । ସମସ୍ତେ ସିନେମାକୁ ନେଇ ଖୁବ୍ ଆଶାବାଦୀ ।\nଏକ ତ୍ରିକୋଣୀୟ ପ୍ରେମ ଉପରେ ଆଧାରିତ ରହିଛି ସିନେମାର କାହାଣୀ । ଯେଉଁଥିରେ ପ୍ରେମର ବିଶେଷ ଗୁରୁତ୍ୱ ରହୁଛି ।\nତା' ସହିତ କାହାଣୀରେ ମନୋରଞ୍ଜନ ସହିତ ରୋମାଞ୍ଚ ଭରି ରହିଥିବା ବେଳେ ଏକ ଅନିଶ୍ଚିତତାକୁ ବାସ୍ତବ ରୂପ ଦିଆଯାଇଛି ।\nଯାହା ନାରୀ ସଶକ୍ତିକରଣର ବାର୍ତ୍ତା ବହନ କରୁଛି । ସିନେମାର ନାୟକ ଭୂମିକାରେ କ୍ରିଷ୍ଣା, ମନୋଜ ଓ କରଣ ଅଭିନୟ କରୁଥିଲା ବେଳେ ନାୟିକା ଭୂମିକାରେ ବର୍ଷା ଓ ଲକ୍ଷ୍ମୀପ୍ରିୟା ଅଛନ୍ତି ।\nଏମାନଙ୍କ ବ୍ୟତୀତ ଯାତ୍ରା ଟାଇଗର୍ ଦୈତାରୀ ପଣ୍ଡା ଏବଂ ଜଲିଉଡର ଷ୍ଟାଇଲିସ୍ ଷ୍ଟାର୍ ପିୟୂଷ ତ୍ରିପାଠୀ ଅଭିନୟ କରୁଛନ୍ତି ।\nଏଥିସହ ଗୁଡ୍ଡୁ, ଜୀବନ ପଣ୍ଡା, ସୁଦର୍ଶନ, ଶିବାଜୀ ପ୍ରମୁଖ କଳାକାର ଅଭିନୟ କରୁଛନ୍ତି । ଏହାର କାହାଣୀ ଓ ସଂଳାପ ଲେଖିଛନ୍ତି ସତ୍ୟରଞ୍ଜନ ମିଶ୍ର ।\nନିଦେ୍ର୍ଦଶନା ଭାର ସମ୍ଭାଳିଛନ୍ତି ସଞ୍ଜୀବ କୁମାର ପଣ୍ଡା । ସଙ୍ଗୀତରେ ଗୀତଗୁଡ଼ିକୁ ସଜାଇଛନ୍ତି ମିଟୁ ମାନସ ।\nଗୀତଗୁଡ଼ିକରେ କଣ୍ଠଦାନ କରିବେ ହୁ୍ୟମାନ୍ ସାଗର, ତାରିକ୍ ଅଜିଜ୍, ଅସୀମା ପଣ୍ଡା, ଦୀପ୍ତିରେଖା ପ୍ରମୁଖ କଣ୍ଠଶିଳ୍ପୀ ।\nକ୍ୟାମେରା ପରିଚାଳନା ଦାୟିତ୍ୱ ଟୁନା କାନ୍ଧରେ ରହିଛି । ଓଡ଼ିଶାର ବିଭିନ୍ନ ସ୍ଥାନରେ ଏହାର ସୁଟିଂ ହେବ ବୋଲି ପ୍ରଯୋଜନା ସଂସ୍ଥା ପକ୍ଷରୁ କୁହାଯାଇଛି ।\nରାଜ୍ୟସ୍ତରୀୟ ନାରୀ ଚିତ୍ରଶିଳ୍ପୀ ଶିବିରରେ ୩୦ ମହିଳା ଶିଳ୍ପୀ\nଭୁବନେଶ୍ୱର, ମାର୍ଚ୍ଚ ୭(ଲୋକାଲ ୱାୟାର): ଅନ୍ତର୍ଜାତୀୟ ମହିଳା ଦିବସ ଉପଲକ୍ଷେ ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗର ଓଡ଼ିଶା ଲଳିତ କଳା ଏକାଡେମୀ ତରଫରୁ ଚନ୍ଦ୍ରଶେଖରପୁର ବୁଦ୍ଧ ଆର୍ଟ ଗ୍ୟାଲେରୀରେ ଆରମ୍ଭ ହୋଇଛି ରାଜ୍ୟସ୍ତରୀୟ ନାରୀ ଚିତ୍ରଶିଳ୍ପୀ ଶିବିର ।\nଏହାକୁ ବରିଷ୍ଠ ନାରୀଚିତ୍ର ଶିଳ୍ପୀ ବସନ୍ତ କୁମାରୀ ସାମନ୍ତ ଉଦଘାଟନ କରିଥିଲେ । ମୁଖ୍ୟ ଅତିଥି ଭାବେ ବିଭାଗର ନିଦେ୍ର୍ଦଶକ ରଞ୍ଜନ କୁମାର ଦାସ ଯୋଗଦେଇଥିଲେ ।\nଓଡ଼ିଶା ଲଳିତ କଳା ଏକାଡେମୀର ସଭାପତି ତଥା ପଦ୍ମଶ୍ରୀ ଡ. ସୁଦର୍ଶନ ପଟ୍ଟନାୟକ ସମ୍ମାନିତ ଅତିଥି ଭାବେ ଯୋଗଦେଇଥିଲେ ।\nଅନ୍ୟମାନଙ୍କ ମଧ୍ୟରେ ବିଭାଗର ଯୁଗ୍ମଶାସନ ସଚିବ ମନସ୍ୱିନୀ ସାହୁ ଉପସ୍ଥିତ ଥିଲେ ।\nଶିଳ୍ପୀ ଶିବିରରେ ବିଭିନ୍ନ ସ୍ଥାନରୁ ୩୦ ଜଣ ମହିଳା ଚିତ୍ରଶିଳ୍ପୀ ଭାଗନେଇଛନ୍ତି । ଏହା ମହିଳା ଦିବସ ପର୍ଯ୍ୟନ୍ତ ଚାଲିବ ।\nମହିଳା ଦିବସ ଅବସରରେ ସ୍ୱତନ୍ତ୍ର ଉତ୍ସବର ଆୟୋଜନ ସାଙ୍ଗକୁ ଶିଳ୍ପୀମାନଙ୍କ ଦ୍ୱାରା ଅଙ୍କା ଯାଇଥିବା ଚିତ୍ରଗୁଡ଼ିକ ପ୍ରଦର୍ଶିତ ହେବ ।\nଏଥିସହ ଶିଳ୍ପୀମାନେ ସମ୍ବର୍ଦ୍ଧିତ କରାଯିବ । ଉଦଘାଟନୀ ଅବସରରେ ମଧ୍ୟ ସମସ୍ତ ଶିଳ୍ପୀଙ୍କୁ ସମ୍ବର୍ଦ୍ଧିତ କରାଯାଇଥିଲା ।\nଅତିଥିମାନେ କାନଭାସରେ ରଙ୍ଗଭରି, ଚିତ୍ର ଆଙ୍କି ଶିବିରର ଶୁଭାରମ୍ଭ କରିଥିଲେ । ଏକାଡେମୀ ସଚିବ ଗଜେନ୍ଦ୍ର ପ୍ରସାଦ ସାହୁ କାର୍ଯ୍ୟକ୍ରମ ପରିଚାଳନା କରିଥିବା ବେଳେ ବିଭାଗର ଉପ ଶାସନ ସଚିବ ସଞ୍ଜୟ ମିଶ୍ର ଧନ୍ୟବାଦ ଦେଇଥିଲେ ।\nକରୋନା ମହାମାରୀ ବେଳେ କିଟ୍ ର ୨୦୨୦-୨୧ ବ୍ୟାଚର ରେକର୍ଡ ପ୍ଲେସମେଣ୍ଟ\nଭୁବନେଶ୍ୱର, ଫେବ୍ରୁଆରୀ ୨୭ (ଲୋକାଲ ୱାୟା): କୋଭିଡ-୧୯ ବେଳେ ଦେଶର ପ୍ରଥମ ବିଶ୍ୱବିଦ୍ୟାଳୟ ଭାବେ କିଟ ଡିମଡ ବିଶ୍ୱବିଦ୍ୟାଳୟ ୫୦ଟି ଦେଶର ୩୦ ହଜାର ଛାତ୍ରଛାତ୍ରୀଙ୍କୁ ଅନଲାଇନ କ୍ଲାସ ଆରମ୍ଭ କରିଥିଲା ।\nପରୀକ୍ଷା, ସମାବର୍ତନ, ସେମିନାର, କର୍ମଶାଳା ଆଦି ଭର୍ଚୁଆଲ ମୋଡରେ ଆୟୋଜିତ ହୋଇଥିଲା ।\nବିଶିଷ୍ଟ ଶିକ୍ଷାବିତ ଓ ସମାଜସେବୀ ଅଚୁ୍ୟତ ସାମନ୍ତଙ୍କ ଦ୍ୱାରା ୧୯୯୨ରେ ଆରମ୍ଭ ଆଇଟିଆଇ ୧୯୯୭ରେ ବୈଷୟିକ ଶିକ୍ଷାନୁଷ୍ଠାନରେ ପରିଣତ ହୋଇଥିଲା ।\nପ୍ରତିଷ୍ଠା ଦିନ ଠାରୁ କିଟ ନିଦର ସଫଳ ପ୍ଲେସମେଣ୍ଟ ଟ୍ରାକ ରେକର୍ଡ ବଜାୟ ରଖିଛି ।\nଏହି ଧାରା ବଜାୟ ରଖି କରୋନା ମହାମାରୀ ଜନିତ କଠିନ ପରିସ୍ଥିତିରେ କିଟ ବିଶ୍ୱବିଦ୍ୟାଳୟ ୨୦୨୦-୨୧ ବ୍ୟାଚର ଛାତ୍ରଛାତ୍ରୀଙ୍କୁ ରେକର୍ଡ ସଂଖ୍ୟକ ପ୍ଲେସମେଂଟ ଯୋଗାଇ ଦେଇପାରିଛି ।\nଜୁଲାଇ ୧ରୁ ଅନଲାଇନ ମାଧ୍ୟମରେ କିଟରେ କ୍ୟାମ୍ପସ ପ୍ଲେସମେଣ୍ଟ ପ୍ରକ୍ରିୟା ଆରମ୍ଭ ହୋଇଥିଲା ।\nଏପର୍ଯ୍ୟନ୍ତ କିଟ ସ୍କୁଲ ଅଫ ଟେକ୍ନୋଲଜିର ୮୦ ପ୍ରତିଶତ ଛାତ୍ରଛାତ୍ରୀ କ୍ୟାମ୍ପସ ପ୍ଲେସମେଣ୍ଟ ମାଧ୍ୟମରେ ନିଯୁକ୍ତି ସୁଯୋଗ ପାଇ ସାରିଲେଣି ।\nପ୍ରାୟ ୯୦ଟି କମ୍ପାନୀ ଅନଲାଇନ କ୍ୟାମ୍ପସ ପ୍ଲେସମେଣ୍ଟରେ ଯୋଗ ଦେଇ ଛାତ୍ରଛାତ୍ରୀଙ୍କୁ ପ୍ରାୟ ୩୫୦୦ ଜାତୀୟ ଓ ଅନ୍ତର୍ଜାତୀୟ ନିଯୁକ୍ତି ସୁଯୋଗ ଯୋଗାଇ ଦେଇଛନ୍ତି ।\nକିଟର ଛାତ୍ରଛାତ୍ରୀମାନେ ସର୍ବାଧିକ ବାର୍ଷିକ ୩୦ ଲକ୍ଷ, ୨୪ ଲକ୍ଷ ଓ ୧୯ ଲକ୍ଷ ଟଙ୍କା ପ୍ୟାକେଜରେ ନିଯୁକ୍ତି ସୁଯୋଗ ପାଇ ପାରିଛନ୍ତି । ହାରାହାରି ବାର୍ଷିକ ପ୍ୟାକେଜ ୬ ଲକ୍ଷ ଟଙ୍କା ରହିଛି ।\n୨୦୨୧ ଏପ୍ରିଲ ସୁଦ୍ଧା କିଟର ଆଉ ୭ ଶହ ଛାତ୍ରଛାତ୍ରୀ ନିଯୁକ୍ତି ସୁଯୋଗ ପାଇବେ । ଏବେ କିଟ ମ୍ୟାନେଜମେଂଟ ସ୍କୁଲ ଓ କିଟ ଲ ସ୍କୁଲରେ ପ୍ଲେସମେଣ୍ଟ ପ୍ରକ୍ରିୟା ଆରମ୍ଭ ହୋଇଛି ।\nକିଟ ପ୍ଲେସମେଣ୍ଟ ଓ ଟ୍ରେନିଂ ସେଲର ସକ୍ରିୟ ଭୂମିକା ଯୋଗୁଁ ଏହି ସଫଳତା ମିଳିପାରିଛି । ଏଭଳି କଠିନ ପରିସ୍ଥିତିରେ ସଫଳ ପ୍ଲେସମେଣ୍ଟ ହୋଇଥିବାରୁ କିଟ୍ ବିଶ୍ୱବିଦ୍ୟାଳୟର ଛାତ୍ରଛାତ୍ରୀ ଓ ଅଭିଭାବକମାନେ ପ୍ରତିଷ୍ଠାତା ଅଚୁ୍ୟତ ସାମନ୍ତ ଓ ବିଶ୍ୱବିଦ୍ୟାଳୟ କର୍ତ୍ତୃପକ୍ଷଙ୍କୁ ଧନ୍ୟବାଦ ଜଣାଇଛନ୍ତି ।\nପ୍ରଧାନମନ୍ତ୍ରୀ ରାଷ୍ଟ୍ରୀୟ ବାଲ୍ ପୁରସ୍କାର ପାଇବେ ଓଡ଼ିଶାର ଅନ୍ୱେଷ ଶୁଭମ ପ୍ରଧାନ\nJanuary 25, 2021 By LocalWire LeaveaComment\nଭୁବନେଶ୍ୱର, ଜାନୁଆରୀ ୨୫ (ଲୋକାଲ ୱାୟାର): ବିଭିନ୍ନ କ୍ଷେତ୍ରରେ ଅସାଧାରଣ ପ୍ରତିଭା ପ୍ରଦର୍ଶନ କରିଥିବା ଦେଶର ୩୨ ଜଣ ଶିଶୁଙ୍କୁ ଚଳିତ ବର୍ଷ 'ପ୍ରଧାନମନ୍ତ୍ରୀ ରାଷ୍ଟ୍ରୀୟ ବାଲ୍ ପୁରସ୍କାର' ପ୍ରଦାନ କରାଯାଉଥିବା ବେଳେ ସେମାନଙ୍କ ମଧ୍ୟରେ ଅଛନ୍ତି ଓଡ଼ିଶାର ଅନ୍ୱେଷ ଶୁଭମ ପ୍ରଧାନ ।\nଢେଙ୍କାନାଳ ଜିଲ୍ଲାର ବାସିନ୍ଦା ମାନସ ରଞ୍ଜନଙ୍କ ପୁତ୍ର ଅନ୍ୱେଷ ଚନ୍ଦ୍ରଶେଖରପୁର ଡିଏଭି ପବ୍ଲିକ୍ ସ୍କୁଲର ନବମ ଶ୍ରେଣୀ ଛାତ୍ର ।\nପ୍ରଥମରୁ ନବମ ମଧ୍ୟରେ ସେ ୫୭୦ଟି ପରୀକ୍ଷାରେ ଶ୍ରେଷ୍ଠ ୧୦ଜଣଙ୍କ ମଧ୍ୟରେ ସ୍ଥାନ ପାଇବା ସହ ଗଣିତ ଅଲମ୍ପିଆଡରେ ଜାତୀୟ ଓ ଆନ୍ତର୍ଜାତିକସ୍ତରରେ ପୁରସ୍କୃତ ହୋଇଛନ୍ତି ।\nପୁରସ୍କୃତ ହେଉଥିବା ଶିଶୁମାନଙ୍କ ସହ ସୋମବାର ପ୍ରଧାନମନ୍ତ୍ରୀ କଥା ହେବାର କାର୍ଯ୍ୟକ୍ରମ ରହିଛି ।\nFiled Under: Odia Tagged With: ଓଡିଶା, ଚନ୍ଦ୍ରଶେଖରପୁର, ଢେଙ୍କାନାଳ\nଲଘୁ, କ୍ଷୁଦ୍ର ଓ ମଧ୍ୟମ ଶିଳ୍ପ ପାଇଁ ଅଧିକ ପ୍ରୋତ୍ସାହନ ଆବଶ୍ୟକ, ଭୋକାଲ ଫର ଲୋକାଲ ୱେବିନାରରେ ମତ\nଭୁବନେଶ୍ୱର, ଡିସେମ୍ବର ୨୮ (ଲୋକାଲ ୱାୟାର) : କୋଭିଡ୍ ପରବର୍ତ୍ତୀ ପରିସ୍ଥିତିରୁ ବାହାରକୁ ଆସି ବ୍ୟବସାୟକୁ ସ୍ବାଭାବିକ କରିବାକୁ ହେଲେ ଲଘୁ, କ୍ଷୁଦ୍ର ଓ ମଧ୍ୟମ ଶିଳ୍ପ ମାନଙ୍କୁ ଅଧିକ ସରକାରୀ ପ୍ରୋତ୍ସାହନର ଆବଶ୍ୟକତା ରହିଛି ବୋଲି ଆୟୋଜିତ 'ଭୋକାଲ ଫର ଲୋକାଲ' ଶୀର୍ଷକ ୱେବିନାରରେ ବିଶିଷ୍ଟ ବ୍ୟକ୍ତି ମାନେ ଭାଗନେଇ କହିଛନ୍ତି।\nକୋଭିଡ୍ ୧୯ ପରବର୍ତ୍ତୀ ଅବସ୍ଥାରେ ଲଘୁ, କ୍ଷୁଦ୍ର ଓ ମଧ୍ୟମ ଶିଳ୍ପର ସମସ୍ଯା ଓ ପ୍ରତିକାର ଉପରେ ହୋଇଥିବା ଏହି କାର୍ଯ୍ୟକ୍ରମରେ ବିଶିଷ୍ଟ ଚାଟାର୍ଡ ଆକାଉଣ୍ଟଟେଣ୍ଟ ଏ. କେ. ସାବତ, ବିଶିଷ୍ଟ ଶିକ୍ଷାବିତ ସୁଜିତ କୁମାର ପୃଷେଠ୍, ଓଡିଶା ଲଘୁ ଉଦ୍ଯୋଗ ସଂଘ ସଭାପତି ସ୍ମରଜିତ ମହାନ୍ତି, କ୍ଷୁଦ୍ର ଓ ମଧ୍ୟମ ଶିଳ୍ପସଂଘ ଉପସଭାପତି ନିମାଇଁ ଚରଣ ଦାସ ପ୍ରମୁଖ ଯୋଗ ଦେଇଥିଲେ।\nଓଡିଶା ଲୋକାଲ ଆପ ଜରିଆରେ ସ୍ଥାନୀୟ ଅଞ୍ଚଳର ଖବର ପରିବେଷଣ କରିବା ଓ ସ୍ଥାନୀୟ ଉତ୍ପାଦର ପ୍ରଚାର ପ୍ରସାର କରିବା ଏହି ଆପ୍ ର ଉଦ୍ଦେଶ୍ୟ ବୋଲି ବରିଷ୍ଠ ସାମ୍ବାଦିକ ଓ ଏହାର ପ୍ରତିଷ୍ଠାତା ଯତୀନ୍ଦ୍ର ଦାଶ କହିଥିଲେ।\nବରିଷ୍ଠ ସାମ୍ବାଦିକ ସଞ୍ଜୟ ଦାସ ସ୍ୱାଗତ ଭାଷଣ ଦେଇ ଅତିଥିମାନଙ୍କ ପରିଚୟ ପ୍ରଦାନ କରିଥିଲେ।\nଶିଳ୍ପଦ୍ୟୋଗୀଙ୍କ ପାଇଁ ଲିଜ୍ ହୋଲଡକୁ ଫ୍ରି ହୋଲଡରେ ପରିବର୍ତ୍ତନ, ସାମାଜିକ ସୁରକ୍ଷା, ବ୍ୟାଙ୍କ ଲୋନ ଇତ୍ୟାଦି ବିଷୟ ଉପରେ ମଧ୍ୟ ଆଲୋଚନା ହୋଇଥିଲା ।\nପରିଶେଷରେ ସ୍ନେହା ସନ୍ତୁକା ଧନ୍ୟବାଦ ଅର୍ପଣ କରିଥିଲେ ।\nFiled Under: Odia Tagged With: ଓଡିଶା, ଚନ୍ଦ୍ରଶେଖରପୁର, ଭୁବନେଶ୍ବର, ଭୁବନେଶ୍ୱର\nଭୁବନେଶ୍ୱରରେ ଆଜି ୪୧ କରୋନା ଆକ୍ରାନ୍ତ, ସୁସ୍ଥ ହେଲେ ୨୬\nDecember 13, 2020 By LocalWire LeaveaComment\nଭୁବନେଶ୍ୱର, ଡିସେମ୍ବର ୧୩(ଲୋକାଲ ୱାୟାର): ରାଜଧାନୀ ଭୁବନେଶ୍ୱରରେ ରବିବାର ପୁଣି ୪୧ ଜଣ କରୋନା ଆକ୍ରାନ୍ତ ଚିହ୍ନଟ ହୋଇଥିବା ବେଳେ ୨୬ ଜଣ ସୁସ୍ଥ ହୋଇଥିବା ବିଏମସି କହିଛି ।\nନୂଆ ଆକ୍ରାନ୍ତଙ୍କ ମଧ୍ୟରେ ୭ ଜଣ କ୍ୱାରେଣ୍ଟାଇନରେ ଅଛନ୍ତି ଏବଂ ୩୪ ଜଣ ସ୍ଥାନୀୟ ଆକ୍ରାନ୍ତ ।\nଏ ପର୍ଯ୍ୟନ୍ତ ଭୁବନେଶ୍ୱରରେ ମୋଟ ୩୧ ହଜାର ୧୪୫ ଜଣ କରୋନାରେ ଆକ୍ରାନ୍ତ ହୋଇଛନ୍ତି ।\n୨୨୯ ଜଣଙ୍କ ମୃତ୍ଯୁ ହୋଇଥିବା ବେଳେ ୩୦ ହଜାର ୫୪୯ ଜଣ ସୁସ୍ଥ ହୋଇଛନ୍ତି । ୩୪୬ ଜଣ ସକ୍ରିୟ କରୋନା ଆକ୍ରାନ୍ତ ଅଛନ୍ତି ।\nରାଜଧାନୀରେ ଆଜି ୩୧ କରୋନା ଆକ୍ରାନ୍ତ, ସୁସ୍ଥ ହେଲେ ୪୦\nଭୁବନେଶ୍ୱର, ଡିସେମ୍ବର ୬(ଲୋକାଲ ୱାୟାର): ଭୁବନେଶ୍ୱରରେ ରବିବାର ପୁଣି ୩୧ ଜଣ କରୋନାରେ ଆକ୍ରାନ୍ତ ହୋଇଥିବା ବେଳେ ୪୦ ଜଣ ସୁସ୍ଥ ହୋଇଥିବା ଭୁବନେଶ୍ୱର ମହାନଗର ନିଗମ (ବିଏମସି) କହିଛି ।\nଚିହ୍ନଟ ହୋଇଥିବା ଆକ୍ରାନ୍ତଙ୍କ ମଧ୍ୟରେ ୬ କ୍ୱାରେଣ୍ଟାଇନରେ ଅଛନ୍ତି । ୨୫ ଜଣ ସ୍ଥାନୀୟ ସଂକ୍ରମିତ ।\nଏ ପର୍ଯ୍ୟନ୍ତ ରାଜଧାନୀରେ ମୋଟ ୩୦ ହଜାର ୯୨୬ ଜଣ କରୋନାରେ ଆକ୍ରାନ୍ତ ହୋଇଛନ୍ତି ।\n୨୨୫ ଜଣଙ୍କ ମୃତ୍ୟୁ ହୋଇଥିବା ବେଳେ ୩୦ ହଜାର ୩୧୪ ଜଣ ସୁସ୍ଥ ହୋଇଛନ୍ତି । ୩୬୬ ଜଣ ସକ୍ରିୟ କରୋନା ଆକ୍ରାନ୍ତ ଅଛନ୍ତି ।
